OPISY REGISTROVANÝCH ODRÔD OSTATNÝCH OLEJNÍN

Kapusta sitinová

# Sarepta Spota (2008)

Odroda Sarepta Spota bola v štátnych odrodových skúškach (ŠOS) skúšaná v rokoch 2005 - 2007 pod označením Sarepta Spota. Vyšľachtila ju firma Agrada, Roztoky u Prahy výberom z novošľachtenia presievkovej horčice sareptskej NO 7823 pochádzajúcej z VNIIMK Krasnodar (Rusko), ktorú mala k dispozícii od roku 1978.

Sarepta Spota je odroda horčice sareptskej ozimnej s dĺžkou vegetačnej doby v priemere 188 dní počítaných od 1.1. do zrelosti. Rastliny sú vysoké 2,08 m so stredne dobrou odolnosťou proti poliehaniu. Listy má stredne zelenej farby so strednou zubatosťou okraja. Odroda kvitne neskoro a v čase kvitnutia je vysoká. Kvet má stredne žltú farbu lupienkov. Šešule sú krátke a úzke s krátkym zobáčikom. Počet semien v šešuli je stredný.

Odroda má slabú zimuvzdornosť v priemere za tri roky skúšok 53 %. V prvom roku bolo jej prezimovanie – 45 %, v 2. roku 15% a v 3. roku 99 %. Pre slabé prezimovanie v zberovom ročníku 2006 boli pokusy zrušené. Rovnomernosť dozrievania je dobrá.

Celkový zdravotný stav má vyhovujúci. Odroda je stredne odolná proti napadnutiu čerňami a bielou hnilobou (sclerotíniou), dobre odolná proti napadnutiu plesňou sivou. Počas troch rokov skúšok bola zaznamenaná vyššia citlivosť na Phoma lingam, proti ktorej je menej odolná.

Semeno má malé, hmotnosť tisíc semien nízka 2,21 g. Podľa technologických rozborov úrody semena má odroda v priemere za dva roky skúšok obsah glukozinolátov 6,8 mikromolov na gram semena, obsah kyseliny erukovej 33,4 %, kyseliny linolovej 22,6 %, kyseliny linolénovej 11,6 % a kyseliny olejovej 14,9 %. Obsah oleja v sušine semena 39,0 %.

Odroda Sarepta Spota za dva roky skúšok dosiahla v Slovenskej republike úrodu 2,71 t.ha-1, v kukuričnej výrobnej oblasti 2,68t.ha-1, v repnej výrobnej oblasti 2,76 t.ha-1. V zemiakovej výrobnej oblasti nebola odroda skúšaná.

K spontánnemu kríženiu s repkou ani s horčicou bielou nedochádza. Termín sejby je týždeň po ozimnej repke (1.-10.9.), výsevok 2,5 – 3,0 kg/ha. Šľachtiteľ odporúča odrodu Sarepta Spota pestovať len v kukuričnej a v repnej výrobnej oblasti, vzhľadom k mrazuvzdornosti do -12oC. Po výseve je nevyhnutná okamžitá ochrana proti skočkám a postrek opakovať. Odroda je citlivá na Phoma lingam, preto je vhodné ošetrenie fungicídom už na jeseň.

Mak siaty

# Mikulas (2023)

Odroda mikulas bola v štátnych odrodových skúškach (ŠOS) zaradená v rokoch 2020 až 2022 v sortimente odrôd maku siateho. Počas štátnych odrodových skúšok v rokoch 2020 a 2022 dosiahla odroda mikulas priemernú úrodu semena 1,13 t/ha, čo bolo 90,6 % v porovnaní s priemerom kontrolných odrôd major a Opal. V repnej oblasti bola jej úroda 0,96 t/ha, t. j. 96,0 % a v zemiakovej oblasti 1,23 t/ha, t. j. 88,1 % v porovnaní s priemerom kontrolných odrôd. Úroda toboliek bola v priemere za tri roky skúšok 0,89 t/ha, čo bolo 103,5 % v porovnaní s priemerom kontrolných odrôd major a Opal. Nadpriemerné, vyrovnané úrody 106,0 % dosiahla v extrémne suchom ročníku 2022, v priemere za roky 2021 a 2022 dosiahla úrodu 101,7 %.

Mikulas je stredne skorá až skorá modrosemenná odroda maku siateho s fialovou farbou korunného lupienka a veľmi nízkym obsahom morfínu. Je to odroda s vegetačnou dobou 132 dní (Major 135 dní, Opal 134 dní), stredne vysokého typu s dĺžkou rastlín 0,93 m (Major 1,09 m, Opal 1,00 m) a s dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má stredne dobrú 5,9 % otvorených toboliek (Major 1,8 %, Opal 1,8 %). Farba semena je tmavo modrá s dobrou stabilitou a farebnou vyrovnanosťou. Semeno je vhodné na potravinárske spracovanie. Hmotnosť tisíc semien 0,45 g je nižšia ako má odroda major a je na úrovni odrody Opal (Major 0,47 g, Opal 0,45 g).

Mikulas je odroda určená na potravinárske využitie semena. Obsah oleja v semene bol stredný 44,5 %, čo je o 0,6 % viac ako odroda major a rovnako ako odroda Opal. Obsah morfínu v sušine toboliek bol veľmi nízky 0,34 %, čo je o 0,18 % menej než odroda major a o 0,36 % menej ako odroda Opal. Obsah kyseliny linolovej bol 71,0 %, kyseliny linolénovej 0,7 % a kyseliny olejovej 16,5 %. Zdravotný stav odrody

Mikulas je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách. Hospodárskymi vlastnosťami sa zaraďuje do skupiny odrôd s možnosťou pestovania z jarného aj jesenného výsevu. Odroda je vysoko odolná proti mrazom a nízkym teplotám, toleruje chladné počasie do -17oC, preto je možná veľmi skorá sejba od januára. má silnú stonku s veľkou listovou plochou a pevným koreňovým systémom, čo zaisťuje príjem živín aj v aridnejších podmienkach.

# Olaf (2023)

Odroda Olaf bola v štátnych odrodových skúškach (ŠOS) zaradená v rokoch 2021 až 2022 v sortimente odrôd maku siateho ozimného. Počas štátnych odrodových skúšok v rokoch 2021 až 2022 dosiahla odroda Olaf priemernú úrodu semena 2,04 t/ha, čo bolo 102,5 % v porovnaní s priemerom pokusu. V kukuričnej oblasti bola jej úroda 2,14 t/ha, t. j. 106,2 %, v repnej oblasti bola jej úroda 1,69 t/ha, t. j. 100,6 % a v zemiakovej oblasti 2,24 t/ha, t. j. 102,5 % v porovnaní s priemerom pokusu. Úroda toboliek bola v priemere za dva roky skúšok 1,29 t/ha, čo bolo 102,0 % v porovnaní s priemerom pokusu.

Olaf je stredne skorá modrosemenná odroda maku siateho ozimného s fialovou farbou korunného lupienka a stredne vysokým obsahom morfínu. Je to odroda s vegetačnou dobou 195 dní (priemer pokusu 195 dní), stredne vysokého typu s dĺžkou rastlín 1,22 m (priemer pokusu 1,20 m) a s veľmi dobrou odolnosťou proti poliehaniu a vyvráteniu rastlín. Odolnosť voči vyzimovaniu bola počas skúšok dobrá, v priemere za dva roky skúšok mala 93 % prezimovaných rastlín. Odolnosť proti nežiadúcemu otváraniu toboliek po dozretí mala veľmi dobrú 0,12 % otvorených toboliek (priemer pokusu 0,37 %). Farba semena je modrastá s dobrou farebnou vyrovnanosťou. Semeno je vhodné na potravinárske využitie. Hmotnosť tisíc semien 0,46 g je na úrovni priemeru pokusu (priemer pokusu 0,46 g).

Olaf je odroda určená na potravinárske využitie semena. Obsah oleja v semene bol veľmi vysoký 48,1 %, čo je o 0,3 % viac ako priemer pokusu (priemer pokusu 47,8 %). Obsah morfínu v sušine toboliek bol stredný 0,47 %, čo je o 0,03 % viac než priemer pokusu. Obsah kyseliny linolovej bol 69,9 %, kyseliny linolénovej 0,6 % a kyseliny olejovej 18,2 %.

Zdravotný stav odrody Olaf je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách. Odroda je určená k jesennému výsevu v prvej dekáde septembra. Dozrieva výrazne skôr ako mak jarný.

# Pingu (2023)

Odroda Pingu bola v štátnych odrodových skúškach (ŠOS) zaradená v rokoch 2021 až 2022 v sortimente odrôd maku siateho ozimného. Počas štátnych odrodových skúšok v rokoch 2021 až 2022 dosiahla odroda Pingu priemernú úrodu semena 1,96 t/ha, čo bolo 98,2 % v porovnaní s priemerom pokusu. V kukuričnej oblasti bola jej úroda 1,90 t/ha, t. j. 94,1 %, v repnej oblasti bola jej úroda 1,68 t/ha, t. j. 100,0 % a v zemiakovej oblasti 2,16 t/ha, t. j. 98,4 % v porovnaní s priemerom pokusu. Úroda toboliek bola v priemere za dva roky skúšok 1,26 t/ha, čo bolo 98,8 % v porovnaní s priemerom pokusu.

Pingu je stredne skorá modrosemenná odroda maku siateho ozimného s fialovou farbou korunného lupienka a stredne vysokým obsahom morfínu. Je to odroda s vegetačnou dobou 195 dní (priemer pokusu 195 dní), stredne vysokého typu s dĺžkou rastlín 1,15 m (priemer pokusu 1,20 m) a s veľmi dobrou odolnosťou proti poliehaniu a vyvráteniu rastlín. Odolnosť voči vyzimovaniu bola počas skúšok dobrá, v priemere za dva roky skúšok mala 94 % prezimovaných rastlín. Odolnosť proti nežiadúcemu otváraniu toboliek po dozretí mala veľmi dobrú 0,11 % otvorených toboliek (priemer pokusu 0,37 %). Farba semena je modrastá s dobrou farebnou vyrovnanosťou. Semeno je vhodné na potravinárske využitie. Hmotnosť tisíc semien 0,47 g je o 0,01 g viac ako priemer pokusu (priemer pokusu 0,46 g).

Pingu je odroda určená na potravinárske využitie semena. Obsah oleja v semene bol vysoký 47,6 %, čo je o 0,2 % menej ako priemer pokusu (priemer pokusu 47,8 %). Obsah morfínu v sušine toboliek bol stredný 0,49 %, čo je o 0,05 % viac než priemer pokusu. Obsah kyseliny linolovej bol 69,1 %, kyseliny linolénovej 0,5 % a kyseliny olejovej 19,3 %.

Zdravotný stav odrody Pingu je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách. Odroda je určená k jesennému výsevu v prvej dekáde septembra. Dozrieva výrazne skôr ako mak jarný.

# Sven (2023)

Odroda Sven bola v štátnych odrodových skúškach (ŠOS) zaradená v rokoch 2021 až 2022 v sortimente odrôd maku siateho ozimného. Počas štátnych odrodových skúšok v rokoch 2021 až 2022 dosiahla odroda Sven priemernú úrodu semena 1,96 t/ha, čo bolo 98,5 % v porovnaní s priemerom pokusu. V kukuričnej oblasti bola jej úroda 2,00 t/ha, t. j. 98,8 %, v repnej oblasti bola jej úroda 1,65 t/ha, t. j. 98,2 % a v zemiakovej oblasti 2,16 t/ha, t. j. 98,4 % v porovnaní s priemerom pokusu. Úroda toboliek bola v priemere za dva roky skúšok 1,25 t/ha, čo bolo 98,0 % v porovnaní s priemerom pokusu.

Sven je stredne skorá modrosemenná odroda maku siateho ozimného s fialovou farbou korunného lupienka a nízkym obsahom morfínu. Je to odroda s vegetačnou dobou 195 dní (priemer pokusu 195 dní), stredne vysokého typu s dĺžkou rastlín 1,15 m (priemer pokusu 1,20 m) a s veľmi dobrou odolnosťou proti poliehaniu a vyvráteniu rastlín. Odolnosť voči vyzimovaniu bola počas skúšok dobrá, v priemere za dva roky skúšok mala 94 % prezimovaných rastlín. Odolnosť proti nežiadúcemu otváraniu toboliek po dozretí mala veľmi dobrú 0,19 % otvorených toboliek (priemer pokusu 0,37 %). Farba semena je modrastá s dobrou farebnou vyrovnanosťou. Semeno je vhodné na potravinárske využitie. Hmotnosť tisíc semien 0,44 g je o 0,02 g nižšia ako priemer pokusu (priemer pokusu 0,46 g).

Sven je odroda určená na potravinárske využitie semena. Obsah oleja v semene bol vysoký 47,6 %, čo je o 0,2 % menej ako priemer pokusu (priemer pokusu 47,8 %). Obsah morfínu v sušine toboliek bol nízky 0,34 %, čo je o 0,1 % menej než priemer pokusu. Obsah kyseliny linolovej bol 69,1 %, kyseliny linolénovej 0,5 % a kyseliny olejovej 19,3 %.

Zdravotný stav odrody Sven je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách. Odroda je určená k jesennému výsevu v prvej dekáde septembra. Dozrieva výrazne skôr ako mak jarný.

# Sedan (2021)

Odroda Sedan bola v štátnych odrodových skúškach (ŠOS) zaradená v rokoch 2019 a 2020 v sortimente odrôd maku siateho.

Počas štátnych odrodových skúšok v rokoch 2019 a 2020 dosiahla odroda Sedan priemernú úrodu semena 1,45 t/ha, čo bolo 95,4 % v porovnaní s priemerom kontrolných odrôd major a Opal. V repárskej oblasti bola jej úroda 1,01 t/ha, t. j. 91,4 % a v zemiakarskej oblasti 1,71 t/ha , t. j. 95,8 % v porovnaní s priemerom kontrolných odrôd. Úroda makovíc bola v priemere za dva roky skúšok 0,88 t/ha, čo bolo 82,5 % v porovnaní s priemerom kontrolných odrôd major a Opal.

Sedan je stredne skorá bielokvitnúca (svetloružová) modrosemenná odroda maku siateho s veľmi nízkym obsahom morfínu s vegetačnou dobou 134 dní (Major 136 dní, Opal 136 dní), nízkeho typu s dĺžkou rastlín 1,29 m (Major 1,45 m, Opal 1,35 m) s dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,10 % otvorených toboliek (Major 0,69 %, Opal 0,07 %). Farba semena je modrastá s dobrou farebnou vyrovnanosťou. Semeno je vhodné na potravinárske spracovanie. Hmotnosť tisíc semien 0,47 g je nižšia ako má odroda major a je na úrovni odrody Opal (Major 0,50 g, Opal 0,47 g).

Sedan je odroda určená na potravinárske využitie. Obsah oleja v semene bol stredný 44,9 %, čo je o 0,4 % viac ako odroda major a 0,5 % menej ako odroda Opal. Obsah morfínu v sušine toboliek bol veľmi nízky 0,37 %, čo je o 0,20 % menej než odroda major a o 0,38 % menej ako odroda Opal. Obsah kyseliny linolovej bol 70,7 %, kyseliny linolénovej 0,7 % a kyseliny olejovej 17,8 %. Zdravotný stav odrody Sedan je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách.

# IS morison (2020)

Odroda IS morison bola v štátnych odrodových skúškach (ŠOS) zaradená v rokoch 2018 a 2019 v sortimente odrôd maku siateho.

Počas štátnych odrodových skúšok v rokoch 2018 a 2019 dosiahla odroda IS morison priemernú úrodu semena 1,37 t.ha-1, čo bolo 79,7 % v porovnaní s priemerom kontrolných odrôd major a Opal. V repárskej oblasti bola jej úroda 1,04 t.ha-1, t. j. 84,6 % a v zemiakarskej oblasti 1,53 t.ha- 1 , t. j. 77,9 % v porovnaní s priemerom kontrolných odrôd. Úroda makovíc bola v priemere za dva roky skúšok 0,87 t.ha-1, čo bolo 89,6 % v porovnaní s priemerom kontrolných odrôd major a Opal.

IS morison je stredne skorá bielokvitnúca modrosemenná odroda maku siateho morfínového typu s vegetačnou dobou 124 dní (Major 125 dní, Opal 125 dní), stredne vysokého typu s dĺžkou rastlín 1,29 m (Major 1,32 m, Opal 1,21 m) so stredne dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,00 % otvorených toboliek (Major 0,77 %, Opal 0,07 %). Farba semena je tmavo modrastá s dobrou farebnou vyrovnanosťou. Semeno je vhodné na potravinárske využitie. Hmotnosť tisíc semien 0,53 g je nižšia ako má odroda major a na úrovni odrody Opal (Major 0,57 g, Opal 0,53 g).

IS morison je odroda určená na priemyselné spracovanie. Obsah oleja v semene bol vysoký 46,8 %, čo je o 1,0 % viac ako odroda major a 0,1 % viac ako odroda Opal. Obsah morfínu v sušine toboliek bol veľmi vysoký 1,80 %, čo je o 1,21 % viac než odroda major a o 1,05 % viac ako odroda Opal. Obsah kyseliny linolovej bol 69,3 %, kyseliny linolénovej 0,7 % a kyseliny olejovej 18,3 %. Zdravotný stav odrody IS morison je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách.

# Azurit (2019)

Odroda Azurit bola v štátnych odrodových skúškach (ŠOS) zaradená v rokoch 2016 až 2018 v sortimente odrôd maku siateho.

Počas štátnych odrodových skúšok v rokoch 2016 až 2018 dosiahla odroda Azurit priemernú úrodu semena 1,77t/ha, čo bolo 100,6 % v porovnaní s priemerom kontrolných odrôd major a Opal. V repárskej oblasti bola jej úroda 1,37 t/ha, t. j. 97,6 % a v zemiakarskej oblasti 2,03 t/ha, t. j. 101,7 % s priemerom kontrolných odrôd. Úroda makovíc bola v priemere za tri roky skúšok 0,98 t/ha, čo bolo 104,6 % v porovnaní s priemerom kontrolných odrôd major a Opal.

Azurit je stredne skorá bielokvitnúc a modrosemenná odroda maku siateho so stredným obsahom morfínu. Vegetačná doba bola 126 dní (Major 126 dní, Opal 125 dní). Je to odroda stredne vysokého typu s dĺžkou rastlín 1,14 m (Major 1,20 m, Opal 1,10 m) s veľmi dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,00 % otvorených toboliek (Major 0,47 %, Opal 0,26 %). Farba semena je svetlo modrastá s veľmi dobrou farebnou vyrovnanosťou. Hmotnosť tisíc semien 0,53 g je na úrovni odrody major a vyššia ako u odrody Opal (Major 0,53 g, Opal 0,49 g).

Azurit je odroda určená na potravinárske využitie semena. Obsah oleja v semene bol 47,6 %, čo je o 1,5 % viac ako odroda major a 0,7 % viac ako odroda Opal. Obsah morfínu v sušine toboliek bol stredný 0,68 %, čo je o 0,21 % viac než odroda major, o 0,03 % viac ako odroda Opal a o 0,38 % menej ako odroda Lazur. Obsah kyseliny linolovej bol 70,6 %, kyseliny linolénovej 0,7 % a kyseliny olejovej 17,5 %. Zdravotný stav odrody Azurit je dobrý, odroda má lepšiu odolnosť voči plesni makovej a helmintosporióze v porovnaní s kontrolnými odrodami.

# IS Arion (2019)

Odroda IS Arion bola v štátnych odrodových skúškach (ŠOS) zaradená v rokoch 2017 až 2018 v sortimente odrôd maku siateho.

Počas štátnych odrodových skúšok v rokoch 2017 až 2018 dosiahla odroda IS Arion priemernú úrodu semena 1,48 t/ha, čo bolo 85,5 % v porovnaní s priemerom kontrolných odrôd major a Opal. V repárskej oblasti bola jej úroda 1,28 t/ha, t. j. 94,5 % a v zemiakarskej oblasti 1,61 t/ha, t. j. 81,5 % v porovnaní s priemerom kontrolných odrôd. Úroda makovíc bola v priemere za dva roky skúšok 0,91 t/ha, čo bolo 103,4 % v porovnaní s priemerom kontrolných odrôd major a Opal.

IS Arion je stredne skorá bielokvitnúca s nádychom do ružova modrosemenná odroda maku siateho morfínového typu s vegetačnou dobou 122 dní (Major 123 dní, Opal 123 dní), stredne vysokého typu s dĺžkou rastlín 1,09 m (Major 1,12 m, Opal 1,05 m) so stredne dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,13 % otvorených toboliek (Major 0,58 %, Opal 0,29 %). Farba semena je tmavo modrastá s dobrou farebnou vyrovnanosťou. Semeno je vhodné na potravinárske využitie. Hmotnosť tisíc semien 0,51 g je nižšia ako má odroda major a na úrovni odrody Opal (Major 0,56 g, Opal 0,51 g).

IS Arion je odroda určená na priemyselné spracovanie. Obsah oleja v semene bol 47,7 %, čo je o 1,5 % viac ako odroda major a 0,9 % viac ako odroda Opal. Obsah morfínu v sušine toboliek bol veľmi vysoký 1,59 %, čo je o 1,09 % viac než odroda major, o 0,88 % viac ako odroda Opal a o 0,42 % viac ako odroda Lazur. Obsah kyseliny linolovej bol 68,6 %, kyseliny linolénovej 0,8 % a kyseliny olejovej 19,2 %. Zdravotný stav odrody IS Arion je dobrý, odroda bola stredne odolná voči napadnutiu helmintosporiózou na listoch, plesňou makovou a helmintosporiózou na tobolkách.

# Meara (2019)

Odroda meara bola v štátnych odrodových skúškach (ŠOS) zaradená v rokoch 2017 až 2018 v sortimente odrôd maku siateho.

Počas štátnych odrodových skúšok v rokoch 2017 až 2018 dosiahla odroda meara priemernú úrodu semena 1,24 t/ha, čo bolo 71,7 % v porovnaní s priemerom kontrolných odrôd major a Opal. V repárskej oblasti bola jej úroda 1,16 t/ha, t. j. 85,3 % a v zemiakarskej oblasti 1,30 t/ha, t. j. 65,7 % v porovnaní s priemerom kontrolných odrôd. Úroda makovíc bola v priemere za dva roky skúšok 0,80 t/ha, čo bolo 90,9 % v porovnaní s priemerom kontrolných odrôd major a Opal.

Meara je skorá bielokvitnúca modrosemenná odroda maku siateho morfínového typu s vegetačnou dobou 116 dní (Major 123 dní, Opal 123 dní), nízkeho typu s dĺžkou rastlín 0,90 m (Major 1,12 m, Opal 1,05 m) s dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má nižšiu 11,5 % otvorených toboliek (Major 0,58 %, Opal 0,29 %). Farba semena je svetlo modrastá s dobrou farebnou vyrovnanosťou. Hmotnosť tisíc semien 0,53 g je nižšia ako má odroda major a vyššia ako u odrody Opal (Major 0,56 g, Opal 0,51 g).

Meara je odroda určená na priemyselné spracovanie. Obsah oleja v semene bol 46,5 %, čo je o 0,3 % viac ako odroda major a 0,3 % menej ako odroda Opal. Obsah morfínu v sušine toboliek bol veľmi vysoký 1,96 %, čo je o 1,46 % viac než odroda major, o 1,25 % viac ako odroda Opal a o 0,79 % viac ako odroda Lazur. Obsah kyseliny linolovej bol 67,5 %, kyseliny linolénovej 0,7 % a kyseliny olejovej 19,3 % . Zdravotný stav odrody meara je priemerný, odroda bola menej odolná voči napadnutiu helmintosporiózou na listoch a stredne odolná voči napadnutiu plesňou makovou a helmintosporiózou na tobolkách. Pri jej pestovaní firma odporúča vyšší výsevok a vyššiu hustotu porastov ako u klasických odrôd s cieľom dosiahnutia vyššej úrody semena a makoviny.

# Morgana (2019)

Odroda morgana bola v štátnych odrodových skúškach (ŠOS) zaradená v rokoch 2016 až 2018 v sortimente odrôd maku siateho.

Počas štátnych odrodových skúšok v rokoch 2016 až 2018 dosiahla odroda morgana priemernú úrodu semena 1,35 t/ha, čo bolo 76,9 % v porovnaní s priemerom kontrolných odrôd major a Opal. V repárskej oblasti bola jej úroda 1,21 t/ha, t. j. 85,8 % a v zemiakarskej oblasti 1,45 t/ha, t. j. 72,7 % v porovnaní s priemerom kontrolných odrôd. Úroda makovíc bola v priemere za tri roky skúšok 0,85 t/ha, čo bolo 91,0 % v porovnaní s priemerom kontrolných odrôd major a Opal.

Morgana je skorá bielokvitnúca modrosemenná odroda maku siateho morfínového typu s veľmi vysokým obsahom morfínu. Vegetačná doba bola 118 dní (Major 126 dní, Opal 125 dní), nízkeho typu s dĺžkou rastlín 0,90 m (Major 1,20 m, Opal 1,10 m) s dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,65 % otvorených toboliek (Major 0,47 %, Opal 0,26 %). Farba semena je modrastá s dobrou farebnou vyrovnanosťou. Hmotnosť tisíc semien 0,48 g je nižšia ako u kontrolných odrôd (Major 0,53 g, Opal 0,49 g).

Morgana je odroda určená na priemyselné spracovanie. Obsah oleja v semene bol 46,5 %, čo je o 0,4 % viac ako odroda major a 0,4 % menej ako odroda Opal. Obsah morfínu v sušine toboliek bol veľmi vysoký 2,11 %, čo je o 1,64 % viac než odroda major, o 1,46 % viac ako odroda Opal a o 1,05 % viac ako odroda Lazur. Obsah kyseliny linolovej bol 67,6 %, kyseliny linolénovej 0,7 % a kyseliny olejovej 19,6 %. Zdravotný stav odrody morgana je dobrý, odroda je menej odolná voči napadnutiu helmintosporiózou na listoch, odolnosť voči plesni makovej a helmintosporióze na tobolkách je na úrovni kontrolných odrôd. Pri jej pestovaní firma odporúča vyšší výsevok a vyššiu hustotu porastov ako u klasických odrôd s cieľom dosiahnutia vyššej úrody semena a makoviny.

# MS Diamant (2019)

Odroda mS Diamant bola v štátnych odrodových skúškach (ŠOS) zaradená v rokoch 2017 až 2018 v sortimente odrôd maku siateho.

Počas štátnych odrodových skúšok v rokoch 2017 až 2018 dosiahla odroda mS Diamant priemernú úrodu semena 1,90 t/ha, čo bolo 109,8 % v porovnaní s priemerom kontrolných odrôd major a Opal. V repárskej oblasti bola jej úroda 1,52 t/ha, t. j. 111,4 % a v zemiakarskej oblasti 2,16 t/ha, t. j. 109,6 % v porovnaní s priemerom kontrolných odrôd. Úroda makovíc bola v priemere za dva roky skúšok 0,98 t/ha, čo bolo 111,4 % v porovnaní s priemerom kontrolných odrôd major a Opal.

MS Diamant je stredne skorá bielokvitnúca modrosemenná odroda maku siateho s vegetačnou dobou 122 dní (Major 123 dní, Opal 123 dní), stredne vysokého typu s dĺžkou rastlín 1,06 m (Major 1,12 m, Opal 1,05 m) s veľmi dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,00 % otvorených toboliek (Major 0,58 %, Opal 0,29 %). Farba semena je tmavo modrastá s dobrou farebnou vyrovnanosťou. Hmotnosť tisíc semien 0,56 g je rovnaká ako mala odroda major a vyššia ako bola u kontrolnej odrody Opal (Major 0,56 g, Opal 0,51 g).

MS Diamant je odroda určená na potravinárske využitie semena. Obsah oleja v semene bol 47,1 %, čo je o 0,9 % viac ako odroda major a 0,3 % viac ako odroda Opal. Obsah morfínu v sušine toboliek bol stredný 0,67 %, čo je o 0,17 % viac než odroda major, o 0,04 % menej ako odroda Opal a o 0,50 % menej ako odroda Lazur. Obsah kyseliny linolovej bol 68,7 %, kyseliny linolénovej 0,8 % a kyseliny olejovej 18,6 %. Zdravotný stav odrody mS Diamant je dobrý, odroda mala odolnosť voči plesni makovej a helmintosporióze na úrovni kontrolných odrôd.

# MS Topas (2019)

Odroda mS Topas bola v štátnych odrodových skúškach (ŠOS) zaradená v rokoch 2016 až 2017 v sortimente odrôd maku siateho.

Počas štátnych odrodových skúšok v rokoch 2016 až 2017 dosiahla odroda mS Topas priemernú úrodu semena 1,86 t/ha, čo bolo 107,2 % v porovnaní s priemerom kontrolných odrôd major a Opal. V repárskej oblasti bola jej úroda 1,61 t/ha, t. j. 110,7 % a v zemiakarskej oblasti 2,03 t/ha, t. j. 105,5 % v porovnaní s priemerom kontrolných odrôd. Úroda makovíc bola v priemere za dva roky skúšok 1,09 t/ha, čo bolo 114,8 % v porovnaní s priemerom kontrolných odrôd major a Opal.

MS Topas je stredne skorá bielokvitnúca modrosemenná odroda maku siateho s vegetačnou dobou 130 dní (Major 131 dní, Opal 130 dní), stredne vysokého typu s dĺžkou rastlín 1,12 m (Major 1,23 m, Opal 1,12 m) s veľmi dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,95 % otvorených toboliek (Major 0,63 %, Opal 0,39 %). Farba semena je tmavo modrastá s dobrou farebnou vyrovnanosťou. Hmotnosť tisíc semien 0,51 g je vyššia ako u kontrolných odrôd (Major 0,49 g, Opal 0,46 g).

MS Topas je odroda určená na potravinárske využitie semena. Obsah oleja v semene bol 46,0 %, čo je rovnako ako odroda major a 0,8 % menej ako odroda Opal. Obsah morfínu v sušine toboliek bol stredný 0,46 %, čo je o 0,01 % viac než odroda major, o 0,19 % menej ako odroda Opal a o 0,57 % menej ako odroda Lazur. Obsah kyseliny linolovej bol 68,9 %, kyseliny linolénovej 0,8 % a kyseliny olejovej 19,1 % . Zdravotný stav odrody mS Topas je dobrý, odroda mala lepšiu odolnosť voči plesni makovej a helmintosporióze v porovnaní s kontrolnými odrodami.

# MS Zafir (2019)

Odroda mS Zafir bola v štátnych odrodových skúškach (ŠOS) zaradená v rokoch 2016 až 2017 v sortimente odrôd maku siateho.

Počas štátnych odrodových skúšok v rokoch 2016 až 2017 dosiahla odroda mS Zafir priemernú úrodu semena 1,86 t/ha, čo bolo 107,2 % v porovnaní s priemerom kontrolných odrôd major a Opal. V repárskej oblasti bola jej úroda 1,57 t/ha, t. j. 107,9 % a v zemiakarskej oblasti 2,04 t/ha, t. j. 106,0 % v porovnaní s priemerom kontrolných odrôd. Úroda makovíc bola v priemere za dva roky skúšok 1,10 t/ha, čo bolo 115,9 % v porovnaní s priemerom kontrolných odrôd major a Opal.

MS Zafir je stredne skorá bielokvitnúca modrosemenná odroda maku siateho s vegetačnou dobou 130 dní (Major 131 dní, Opal 130 dní), stredne vysokého typu s dĺžkou rastlín 1,14 m (Major 1,23 m, Opal 1,12 m) s veľmi dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má dobrú 1,55 % otvorených toboliek (Major 0,63 %, Opal 0,39 %). Farba semena je svetlo modrastá s dobrou farebnou vyrovnanosťou. Hmotnosť tisíc semien 0,51 g je vyššia ako u kontrolných odrôd (Major 0,49 g, Opal 0,46 g).

MS Zafir je odroda určená na potravinárske využitie semena. Obsah oleja v semene bol 46,4 %, čo je o 0,4 % viac ako odroda major a 0,4 % menej ako odroda Opal. Obsah morfínu v sušine toboliek bol stredný 0,44 %, čo je o 0,01 % menej než odroda major, o 0,21 % menej ako odroda Opal a o 0,59 % menej ako odroda Lazur. Obsah kyseliny linolovej bol 71,3 %, kyseliny linolénovej 0,8 % a kyseliny olejovej 17,3 % . Zdravotný stav odrody mS Zafir je dobrý, odroda mala lepšiu odolnosť voči helmintosporióze a plesni makovej v porovnaní s kontrolnými odrodami.

# Senmorteco (2019)

Odroda Senmorteco bola v štátnych odrodových skúškach (ŠOS) zaradená v rokoch 2016 až 2018 v sortimente odrôd maku siateho.

Počas štátnych odrodových skúšok v rokoch 2016 až 2018 dosiahla odroda Senmorteco priemernú úrodu semena 1,68 t/ha, čo bolo 95,5 % v porovnaní s priemerom kontrolných odrôd major a Opal. V repárskej oblasti bola jej úroda 1,35 t/ha, t. j. 96,0 % a v zemiakarskej oblasti 1,90 t/ha, t. j. 95,2 % v porovnaní s priemerom kontrolných odrôd. Úroda makovíc bola v priemere za tri roky skúšok 0,92 t/ha, čo bolo 98,6 % v porovnaní s priemerom kontrolných odrôd major a Opal.

Senmorteco je stredne skorá bielokvitnúca modrosemenná odroda maku siateho morfínového typu s vysokým obsahom morfínu. Vegetačná doba bola 126 dní (Major 126 dní, Opal 125 dní), stredne vysokého typu s dĺžkou rastlín 1,18 m (Major 1,20 m, Opal 1,10 m) s dobrou odolnosťou proti poliehaniu a vyvráteniu rastlín. Odolnosť proti nežiadúcemu otváraniu toboliek po dozretí má veľmi dobrú 0,21 % otvorených toboliek (Major 0,47 %, Opal 0,26 %). Farba semena je modrastá s dobrou farebnou vyrovnanosťou. Hmotnosť tisíc semien 0,52 g je na úrovni odrody major a vyššia ako u odrody Opal (Major 0,53 g, Opal 0,49 g).

Senmorteco je odroda univerzálneho typu určená na potravinárske využitie semena a produkciu makoviny pre farmaceutický priemysel. Obsah oleja v semene bol 45,3 %, čo je o 0,8 % menej ako odroda major a 1,6 % menej ako odroda Opal. Obsah morfínu v sušine toboliek bol vysoký 0,82 %, čo je o 0,35 % viac než odroda major, o 0,17 % viac ako odroda Opal a o 0,24 % menej ako odroda Lazur. Obsah kyseliny linolovej bol 70,9 %, kyseliny linolénovej 0,8 % a kyseliny olejovej 17,5 %. Zdravotný stav odrody Senmorteco je dobrý, odroda je stredne odolná voči napadnutiu helmintosporiózou a plesňou makovou.

# Orfeus (2009)

Odroda Orfeus bola v štátnych odrodových skúškach skúšaná v rokoch 2007-2008 pod pracovným označením OP-P-09. Pôvodom je z Českej republiky od šľachtiteľskej firmy OSEVA PRO s.r.o., o. z. Výskumný ústav olejnín Opava.

Orfeus je stredne skorá modrosemenná odroda maku siateho s vegetačnou dobou 131 dní, ktorá je rovnaká ako u odrôd major a Opal. Je stredne vysokého typu s dĺžkou rastlín 1,09m s dobrou odolnosťou proti poliehaniu. Odolnosť proti nežiaducemu otváraniu toboliek po dozretí má veľmi dobrú. Farba semena je modravá s dobrou farebnou vyrovnanosťou. Hmotnosť tisíc semien 0,47g je nižšia ako u kontrolných odrôd (Major 0,51g a Opal 0,48g).

Odroda vytvára stredne veľkú listovú ružicu, ktorá je plstnatá bez bielych škvŕn. Stonka je stredne dlhá, listy majú stredne silnú voskovú vrstvu a dvojito zúbkovaný okraj. Biely korunný lupienok má fialovú celistvookrajovú škvrnu. Nepukavá tobolka so silným rebrovaním má hruškovitý tvar. Stigmatický disk je široko miskovitý so stredným počtom lalokov.

Orfeus je odroda určená na potravinárske využitie semena a spracovanie makoviny na farmaceutické účely. Obsah morfínu v sušine toboliek bol v roku 2007 0,40%, čo je o 0,08% menej než u odrody major a o 0,11% menej ako odroda Opal. Obsah oleja v semene v priemere za roky 2007 a 2008 bol 48,0%, čo je o 1,8% viac ako odroda major a 0,6% viac ako odroda Opal. Zdravotný stav odrody Orfeus je dobrý, odroda má odolnosť voči plesni makovej a helmintosporióze na úrovni kontrolných odrôd.

Odroda Orfeus dosiahla dobré úrody v repárskej pestovateľskej oblasti – 104,7%. Na úrovni kontrolných odrôd bola v zemiakarskej pestovateľskej oblasti – 100,0%. V porovnaní s priemerom kontrolných odrôd v priemere za dva roky skúšok dosiahla v Slovenskej republike úrodu 101,8%.

Horčica biela

# Olga (2021)

Odroda Olga bola v štátnych odrodových skúškach (ŠOS) zaradená v rokoch 2019 až 2020 v sortimente odrôd horčice bielej.

Počas štátnych odrodových skúšok v rokoch 2019 až 2020 dosiahla odroda Olga priemernú úrodu semena 1,53 t/ha, čo bolo 93,3 % v porovnaní s priemerom kontrolných odrôd Andromeda a Veronika. V kukuričnej oblasti bola jej úroda 1,19 t/ha, t. j. 86,5 %, v repárskej oblasti 2,38 t/ha, t. j. 89,6 % , v zemiakarskej oblasti 1,40 t/ha, t. j. 97,2 % a v horskej oblasti 1,71 t/ha, t. j. 96,1 % porovnaní s priemerom kontrolných odrôd.

Priemerná hmotnosť tisíc semien bola stredná – 5,53 g. Obsah oleja v sušine semena bol 28,1 % a produkcia oleja v priemere za dva roky skúšok dosiahla 0,53 t/ha, čo je 94,6 % v porovnaní s priemerom kontrolných odrôd. Zastúpenie jednotlivých mastných kyselín v oleji bolo štandardné. Obsah kyseliny linolovej bol 9,12 %, kyseliny linolénovej 8,98 %, kyseliny olejovej 21,02 % a kyseliny erukovej 46,26 %.

Olga je stredne skorá žltosemenná odroda horčice bielej s vegetačnou dobou 124 dní (Andromeda 124 dní, Veronika 124 dní), vysokého typu – 1,52 m (Andromeda 1,55 m, Veronika 1,59 m) so stredne dobrou odolnosťou proti poliehaniu. Odroda mala dobrú rovnomernosť dozrievania a dobrý zdravotný stav. Odroda bola stredne odolná proti napadnutiu čerňou repkovou, fómovou hnilobou a sklerotíniovou hnilobou, dobre odolná proti napadnutiu plesňou sivou.

# Otava (2021)

Odroda Otava bola v štátnych odrodových skúškach (ŠOS) zaradená v rokoch 2019 až 2020 v sortimente odrôd horčice bielej.

Počas štátnych odrodových skúšok v rokoch 2019 až 2020 dosiahla odroda Otava priemernú úrodu semena 1,37 t/ha, čo bolo 83,5 % v porovnaní s priemerom kontrolných odrôd Andromeda a Veronika. V kukuričnej oblasti bola jej úroda 1,04 t/ha, t. j. 76,2 %, v repárskej oblasti 2,30 t/ha, t. j. 86,6 % , v zemiakarskej oblasti 1,22 t/ha, t. j. 85,0 % a v horskej oblasti 1,52 t/ha, t. j. 85,4 % porovnaní s priemerom kontrolných odrôd.

Priemerná hmotnosť tisíc semien bola stredná – 5,47 g. Obsah oleja v sušine semena bol 28,4 % a produkcia oleja v priemere za dva roky skúšok dosiahla 0,49 t/ha, čo je 87,5 % v porovnaní s priemerom kontrolných odrôd. Zastúpenie jednotlivých mastných kyselín v oleji bolo štandardné. Obsah kyseliny linolovej bol 8,47 %, kyseliny linolénovej 9,28 %, kyseliny olejovej 18,59 % a kyseliny erukovej 48,58 %.

Otava je stredne skorá žltosemenná odroda horčice bielej s vegetačnou dobou 124 dní (Andromeda 124 dní, Veronika 124 dní), vysokého typu – 1,54 m (Andromeda 1,55 m, Veronika 1,59 m) so stredne dobrou odolnosťou proti poliehaniu. Odroda mala dobrú rovnomernosť dozrievania a dobrý zdravotný stav. Odroda bola stredne odolná proti napadnutiu čerňou repkovou, fómovou hnilobou, plesňou sivou a sklerotíniovou hnilobou.